b"\n_START_ARTICLE_\nOd tod do ve\xc4\x8dnosti (film)\n_START_SECTION_\nVsebina\n_START_PARAGRAPH_\nFilm se dogaja med drugo svetovno vojno leta 1941. Vojaka Roberta E. Lee Prewitta (Montgomery Clift) na lastno \xc5\xbeeljo premestijo v voja\xc5\xa1ko opori\xc5\xa1\xc4\x8de na Havajih. Njegov novi nadrejeni, na\xc4\x8delnik Dana Holmes, je sli\xc5\xa1al o njegovih boksarskih spretnostih in bi ga rad spravil v voja\xc5\xa1ko boksarsko ekipo. Ker pa je 'Prew' odlo\xc4\x8den, da je z boksom zaklju\xc4\x8dil, se na\xc4\x8delnik Holmes odlo\xc4\x8di, da ga bo prisilil k vstopu v ekipo, zato ga neprestano poni\xc5\xbeuje ter mu nalaga dodatna dela. Edini, ki mu stoji ob strani je njegov dobri prijatelj Angelo Maggio (Frank Sinatra). Medtem ima na\xc4\x8delnikov pomo\xc4\x8dnik narednik Warden (Burt Lancaster) strastno afero z na\xc4\x8delnikovo \xc5\xbeeno, Dano Holmes (Deborah Kerr). Prewitt, ki pod vsem pritiskom \xc5\xa1e vedno no\xc4\x8de popustiti in za\xc4\x8deti ponovno boksati, nekega ve\xc4\x8dera obi\xc5\xa1\xc4\x8de mesto, kjer se zaljubi v prostitutko Lorene (Donna Reed). Kmalu zatem Maggia ubije sadisti\xc4\x8dni narednik 'Fatso' Judson, s katerim sta bila \xc5\xbee dlje \xc4\x8dasa v sporu. Prewitt se odlo\xc4\x8di, da bo Maggia ma\xc5\xa1\xc4\x8deval, zato se nekega dne z narednikom Judsonom spopadeta. Le-ta je v pretepu ubit, ranjeni Prewitt pa se zate\xc4\x8de k Lorene. Potem pa nastopi usodno jutro 7. december 1941. \xc5\xa0e napol spe\xc4\x8de mesto zbudi prihod japonskih letal, ki za\xc4\x8dnejo bombadirati pristani\xc5\xa1\xc4\x8de. Narednik Warden, ki je dan pred tem prenehal afero z Dano, se s skupino mo\xc5\xbe na strehi opori\xc5\xa1\xc4\x8da bojuje proti letalom. Ko nastopi ve\xc4\x8der, se Prewitt, ki je \xc5\xa1e vedno hudo ranjen od pretepa, poda proti opori\xc5\xa1\xc4\x8du, saj \xc5\xbeeli pomagati vojski. Med pre\xc4\x8dkanjem nekega travnika ga misle\xc4\x8d, da je japonski vojak, ustrelijo ameri\xc5\xa1ki vojaki. Tako mrtev oble\xc5\xbei na obali. Naslednje jutro se Lorene in Dana z ladjo odpravite s Havajev. \xc4\x8ceprav se ne poznata, obe \xc5\xbealostno gledata nazaj proti otoku."